**Ominaxon Zafarjon qizi Xalilova** (1998-yil 15-dekabrda tugʻilgan) — oʻzbek badiiy gimnastikachisi. 2019-yilgi jahon chempionatida O‘zbekiston sharafini himoya qilgan.

Yoshligi
--------

Xalilova O‘zbekistonning Andijon shahrida tug‘ilgan. 2004-yilda gimnastika bilan shug‘ullana boshlagan va 2016-yilda O‘zbekiston terma jamoasi safiga qo‘shilgan.

Gimnastika faoliyati
--------------------

### 2014-2017-yillar

Xalilova 2014,2015 va 2016-yillarda Voronin kubogida qatnashgan. U 2016-yilda O‘zbekiston terma jamoasiga qo‘shilgan.

2017-yilda Xalilova Bokudagi Jahon kubogida qatnashgan, ammo final bosqichiga chiqa olmagan. Keyin Xalilova 2017-yilgi gimnastika bo‘yicha Osiyo chempionatida ishtirok etib, ko‘pkurash bahslarida 24-o‘rinni egalladi.

### 2019-yil

Xalilova 2019-yilgi mavsumni Boku va Doha jahon kubogi hamda Zhaoqing Challenge kubugi musobaqalarida qatnashgan holda boshladi. Zhjaoqing musobaqasida u muvozanat nuri mashqlarida musobaqa finaliga yoʻl oldi va beshinchi oʻrinni egalladi.

Xalilova Muattarxon Abdurahmonova, Diana Baxtiyorova va Indira Ulmasovalar qatorida Osiyo chempionatida Oʻzbekiston sharafini himoya qilish uchun tanlangan edi. Ular Osiyo chempionatida jamoaviy bahslarda yettinchi oʻrinni egallashdi. Xalilova 2019-yilgi Jahon chempionatida ishtirok etdi.Jahon chempionatining saralash bosqichida u 148-oʻrinni egalladi. Musobaqada Ominaxon Oksana Chusovitinadan keyin eng koʻp ball toʻplagan oʻzbek gimnastikachisi boʻldi.

### 2021-yil

Xalilova Varna Challenge kubugi musobaqasida qatnashgan, biroq musobaqa final bosqichiga chiqa olmagan. Oktyabr oyida u Anastasiya Miroshnichenko, Giunaz Jumabekova va Dildora Aripovalar bilan birga Janubiy Markaziy Osiyo chempionatida ishtirok etdi. Ular jamoaviy bahslarda birinchi oʻrinni egallashdi. Musobaqaning yakkakurash bahslarida Xalilova Miroshnichenkodan keyin ko‘pkurash boʻyicha kumush medalni qo‘lga kiritdi. Bundan tashqari, u ikkita musobaqa finaliga yoʻllanma oldi. Janubiy Markaziy Osiyo chempionati final bosqichida tarozi bilan mashq bajarishda Xalilova Aripovadan keyingi oʻrinda kumush medalni va polda mashq bajarishda ham kumush medalni qo‘lga kiritdi.

### 2022-yil

Osiyo chempionatida Xalilova ko‘pkurashda o‘n to‘rtinchi o‘rinni egalladi va 2022-yilgi jahon chempionatida ishtirok etish huquqini qo‘lga kiritdi. Avgust oyida Xalilova Islom birdamlik oʻyinlarida Oksana Chusovitina va Dildora Aripovalar bilan birga qatnashdi. Ular Islom birdamlik oʻyinlarida Turkiyadan keyin ikkinchi oʻrinni egallashdi. Yakka tartibda Xalilova pol mashqida Aida Bauyrjonovadan keyin kumush medalni qo‘lga kiritdi.

Raqobat tarixi
--------------

| Yil | Tadbir | Jamoa | AA | VT | UB | BB | FX |
| --- | --- | --- | --- | --- | --- | --- | --- |
| **2014-yil** | Voronin kubogi |  | 13 |  |  | 7 | 4 |
| **2015-yil** | Voronin kubogi |  | 12 | 4 |  |  | 5 |
| **2016-yil** | Voronin kubogi |  | 10 |  |  |  |  |
| **2017-yil** |
| Osiyo chempionati |  | 24 |  |  |  |  |
| **2019-yil** | Zhaoqing Challenge kubugi |  |  |  |  | 5 |  |
| Osiyo chempionati | 7 |  |  |  |  |  |
| Jahon chempionatlari |  | *148* |  |  |  |  |
| **2021-yil** | Janubiy Markaziy Osiyo chempionati| Islom birdamlik oʻyinlari |  |  | 6 |  | 7 | 6 |

Manbalar
--------

1. ↑  „Оминахон Халилова" (ru). *Uzbekistan Gymnastics Federation*. 2022-yil 8-noyabrda asl nusxadan arxivlangan. Qaraldi: 2022-yil 9-sentyabr.
2. ↑  „2014 Voronin Cup Results". *The Gymternet* (2014-yil 17-dekabr).
3. ↑  „2015 Voronin Cup Results". *The Gymternet* (2015-yil 16-dekabr).
4. ↑  „2017 Asian Championships". *The Gymternet* (2017-yil 19-may).
5. ↑  „2019 Asian Championships Results". *The Gymternet* (2019-yil 24-iyun).
6. ↑  „2019 World Championships Results". *The Gymternet* (2019-yil 17-oktyabr).
7. ↑  „Anastasiya stars as Uzbeks ooze with delight". *The Daily Star* (2021-yil 29-oktyabr).